Hampelmann (ansambel)

Hampelmann oli 1979. aastal Eesti Riikliku Noorsooteatri juurde rajatud, rahvalikke ja humoorikaid laule viljelev ansambel, mis tegutses Kaarel Kilveti juhtimisel kümmekond aastat. 

Ansambel koosnes kolmest mitmehäälselt laulvast ja pille mängivast näitlejast: Kaarel Kilvetist, Jüri Aarmast ja Lauri Nebelist. Trio tegi kaasa mitmes Noorsooteatri lavastuses nii muusikaseadete kui ka esitusega. Osales paljudes estraadikavades ja huumorisaadetes, sealhulgas Eesti Raadio "Meelejahutajas", tihti koos humoristide Priit Aimla ja Vladislav Koržetsiga. 

Hampelmanni esitatud muusikaga lavastusi

 "Löö laulu, vastas jumal, löö laulu, väike mees" (Pierre-Jean de Béranger' loomingust, tekstid tõlkinud Jaan Kross) – Noorsooteater, esietendus 27. oktoobril 1980Lavastus "Löö laulu, vastas jumal, löö laulu, väike mees" Eesti Teatri- ja Muusikamuuseumi andmebaasis.
 "Verinoor plika ja pilgeni klaas ehk Endale ja sõpradele filosoofiliseks trööstiks" (Carl Michael Bellmani loomingust, tekstid tõlkinud Ott Arder, lavaloo koostanud Mati Sirkel) – Noorsooteater, esietendus 29. aprillil 1983Lavastus "Verinoor plika ja pilgeni klaas ehk Endale ja sõpradele filosoofiliseks trööstiks" Eesti Teatri- ja Muusikamuuseumi andmebaasis.
 Jüri Tuulik "Õhupallilugu" (muusikaline kujundaja Aino Lauri) – Eesti Raadio kuuldemäng, Raadioteater 19832012. aasta 7. nädal: teater teles ja raadios Eesti Teatriagentuuri veebilehel.

Liikmed
 Kaarel Kilvet
 Jüri Aarma
 Lauri Nebel

Diskograafia
 "Kohviveski" (1986), vinüülplaat, muusikalood koos Priit Aimla humoreskidegaVinüülplaat "Kohviveski". Ilmumisandmed Eesti Rahvusbiograafias.

Viited

Kategooria:Eesti ansamblid